Sergio Méndez Arceo

**Sergio Méndez Arceo** (1907–1992) var en meksikansk katolsk prelat, representant for «frigjøringsteologien» og medlem av det meksikanske historieakademi fra 1954 til 1972 og biskop av Cuernavaca.
## Liv og virke
### Prest
Sergio Méndez Arceo ble presteviet den 28. oktober 1934. Han studerte ved Det gregorianske universitet i Roma.
### Biskop av Cuernavaca
Pave Pius XII utnevnte Sergio Méndez Arceo til biskop av Cuernavaca den 11. mars 1952. Han ble ordinert til biskop av erkebiskopen av Mexico by, Luis María Martínez y Rodríguez, den 30. april samme år. Medkonsekratorer var biskopen av Tulancingo, Miguel Darío Miranda y Gómez, og biskopen av Zamora, José Gabriel Anaya y Diez de Bonilla.

Som konsilsfader deltok han i alle fire sesjonene i Det andre Vatikankonsil.

Biskop Méndez var aktiv på siden av de marginaliserte i det meksikanske samfunn, og støttet seg til venstreorienterte grupper, noe som er grunnen til at han fikk kallenavnet «den røde biskop».

Biskop Méndez deltok i 1972 på *Kongressen for Kristne for Sosialismen*. Han var den viktigste pådriveren for en diskusjon om sosialistisk sosial teori, spesielt marxistisk teori, sosial endring, religiøse fenomener og deres effekter på sosial utvikling i Latin-Amerika. Han virket ved *«Centro de Información y Documentation Católica»* (CIDOC). Resultatet av disse aktivitetene var at Vatikanet ekskluderte ham fra alle kirkelige embeder og fra deltakelse på kursene for utvikling av CIDOC-programmet.

For såkalte progressive katolikker var han en viktig lærer i frigjøringsteologi. I den første fasen ble han inspirator for «den uavhengige fagforeningsbevegelse», som ble grunnlagt på 1970-tallet. Han støttet grunnleggelsen av CETLALIC språkskole. Han støttet dannelsen av organisasjonen Desarrollo Rural de Hidalgo A.C. (DERHGO), Hidalgo (Hidalgo rurale utvikling). DERHGO ble grunnlagt i 1978 i Tulancingo/Hidalgo med mål om å forbedre levekårene til regionens småskala urbefolkning og ikke-urfolk ved å hjelpe dem til å hjelpe seg selv.

I 1980 var biskop Méndez en av deltakerne i begravelsesgudstjenesten for den myrdede erkebiskopen av San Salvador, Óscar Romero, der 40 mennesker ble myrdet av dødsskvadroner.

Pave Johannes Paul II godtok hans aldersrelaterte avskjed den 28. desember 1982.

## Verker
**La Real y Pontificia Universidad de México*, 1952
** Friedliche Koexistenz und Befreiung*, = Gott ruft: Wählt das Leben! Die Stunde eilt!. Christen im Widerstand gegen die Mächte des Todes – auf dem Wege zur Frieden und Gerechtigkeit für alle. Sechste Allchristliche Friedensversammlung Prag 2.–9. Juli 1985, Prag 1985

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Luis María Martínez y Rodríguez (1881-1956) *1923
* Biskop * Sergio Méndez Arceo* (1907-1992) *1952

## Referanser